Mann tatt av skred i Ørsta
Klokka 14.34 ringte et vitne til politiet og fortalte at en person hadde blitt tatt av raset. - Skredet gikk fra toppen av Levandehornet og ned til 450 meter over havet. Det var altså et stort ras, sier operasjonsleder Leif Arne Valderhaug i Sunnmøre politidistrikt til Sunnmørsposten. Det ble satt i gang redningsaksjon med helikopter og lavinehunder, men mannen i 20-årene hadde i mellomtiden klart å komme seg ut av raset på egen hånd. Han kontaktet så politiet like før klokken 15 og varslet at han hadde kommet helskinnet fra det, skriver avisa.
En person ble tatt, men kom uskadet fra et skred fra Levandehornet på Vartdal i Ørsta kommune søndag ettermiddag.